สอบถามครับ คือ ผมซื้อชุดตรวจ HIV มาตรวจเอง แล้วผลออกมาเป็นบวก หลังรับเชื้อมา 1 เดือนกว่า แต่ก่อนหน้าตรวจที่ รพ. ผลเป็นลบ ผมสามารถเอาชุดตรวจนี้ไปหา แล้วขอยาต้านเชื้อมาทานได้เลยไหมครับ
สวัสดีค่ะ การตรวจหาเชื้อ HIV ด้วยชุดตรวจสำเร็จรูปด้วยตนเอง อาจมีความไวและความจำเพาะไม่เท่ากับการตรวจเลือดทางห้องปฏิบัติการ โดยอาจเกิดผลบวกลวงหรือผลบวกลวงได้ ดังนั้น แนะนำควรต้องไปตรวจเลือดซ้ำอีกครั้งที่โรงพยาบาลค่ะส่วนการจะทานยาต้านไวรัสนั้น แพทย์ก็จะต้องมีการตรวจเลือดซ้ำก่อนอยู่แล้ว จะไม่ได้เชื่อถือจากผลตรวจชุดตรวจสำเร็จรูปค่ะ นอกจากนี้ หากผลตรวจเลือดพบเชื้อ HIV แล้ว ก็จะต้องมีการตรวจเลือดหาค่าเม็ดเลือดขาว (CD4) หรือจำนวนไวรัส เพื่อประเมินระยะของโรค รวมถึงตรวจหาการติดเชื้ออื่นๆ ที่อาจพบร่วม เช่น ซิฟิลิส ไวรัสตับอักเสบชนิดบีและซี เป็นต้น และตรวจดูค่าการทำงานของตับและไต เพื่อพิจารณาประกอบการให้ยาต้านไวรัส รวมถึงยาอื่นๆ ค่ะ